Luck and Strange

Luck and Strange je piaty štúdiový album anglického gitaristu, speváka a skladateľa Davida Gilmoura. Dňa 6. septembra 2024 tento album vydalo hudobné vydavateľstvo Sony Music. Producetnmi nahrávania boli David Gilmour a Charlie Andrew.

Väčšinu textov piesní napísala Gilmourova manželka, spisovateľka Polly Samsonová. Podľa jej vyjadrenia sa tématicky  dotýkajú smrteľnosti a starnutia. K výrobe albumu prispeli aj Ich deti a to spevom, vokálmi, textom, či hrou na harfu. Pieseň „Luck and Strange“ obsahuje klávesy, ktoré v roku 2007 nahral klávesák Pink Floyd Richard Wright, ktorý zomrel v roku 2008. Album obsahuje aj coververziu piesne „Between Two Points“ z roku 1999, ktorá pôvodne pochádza od britskej kapely The Montgolfier Brothers. .  

Luck and Strange sa stal tretím Gilmourovým albumom, ktorý sa dostal na vrchol rebríčka UK Albums Chart. Jeho singlami sú nahrávky „The Piper's Call“, „Between Two Points“, „Dark and Velvet Nights“ a „Luck and Strange“. V septembri 2024 David Gilmour začal k albumu podporné koncertné turné.  

 Nahrávanie a obsah albumu 
Počas lockdownu v pandémii COVID-19 Gilmour a jeho rodina hrávali hudbu cez livestream (naživo) cez sociálne siete. Gilmour sa vyjadril, že ho to inšpirovalo k tomu, aby „zahodil časť minulosti, ku ktorej som sa cítil viazaný“ a bližšie sa začal zaoberať novými hudobnými nápadmi. Dostal dojem, že nápady pre projekt Luck and Strange by mohli byť dielom, ktoré by bolo to najlepšie od albumu The Dark Side of the Moon, ktorý spolu nahrali v roku 1973 s kapelou Pink Floyd.

Album Luck and Strange bol nahrávaný počas piatich mesiacov v Gilmourových rekonštruovaných priestoroch bývalých kúpeľov a práčovne, z ktorých vzniklo Medina Studio v Hove, a v londýnskych British Grove Studios, ktoré vlastní Mark Knopfler. Producentom nahrávania sa stal Charlie Andrew. Andrew Gilmourovi naznačil, že nahrávanie nového projektu by malo prebiehať spôsobom, ktorý by mal byť odlišný od jeho predchádzajúcich zaužívaných zvykov. Gilmour k tomu poznamenal: „Má obdivuhodný nedostatok vedomostí, či dešpektu k tejto mojej minulosti. Je veľmi priamy a nie je mnou vôbec ohromený, a to sa mi páči. Je to pre mňa dobré, pretože posledná vec, ktorú chcete, je očakávanie od ľudí.“ Andrew povedal, že sa „nepokúša mechanicky zopakovať ďalší album Pink Floyd alebo jeden z [Gilmourových] sólových albumov“.

Album nahrávali hudobníci: Guy Pratt a Tom Herbert na basgitare, Adam Betts, Steve Gadd a Steve DiStanislao na bicích a Rob Gentry a Roger Eno na klávesových nástrojoch. Sláčiky a zbory aranžoval Will Gardner a nahrali ich v Elyskej katedrále v Cambridgeshire. Gilmourova manželka, spisovateľka Polly Samsonová, je autorkou väčšiny textov, ktoré podľa nej odrážajú témy smrteľnosti a starnutia. Text skladby „Dark and Velvet Nights“ upravila z básne, ktorú zložila na výročie ich svadby. Ich syn Gabriel prispel k sprievodným vokálom a ich syn Charlie prispel k textu piesne „Scattered“.

V titulnej skladbe, „Luck and Strange“ znejú klávesy, ktoré nahral člen kapely Pink Floyd, Richard Wright, počas jam session v Gilmourovej stodole v roku 2007. Wright zomrel v roku 2008. Gilmour staval na nahrávke, aby vytvoril záverečnú pieseň a povedal, že „začala rozvíjať hĺbku, na ktorú zabudol. Hra v nej je jednoznačne typická pre Richarda.“ Nahrávka „The Piper's Call“ je prirovnávaná k rannej tvorbe kapely Pink Floyd.With Luck and Strange, David Gilmour pays his dues to Pink Floyd’s imperial past. The Telegraph. 6 September 2024. Retrieved 1 October 2024.

Album obsahuje aj cover verziu piesne „Between Two Points“, ktorú v roku 1999 pôvodne zložila britská kapela The Montgolfier Brothers. Gilmour povedal, že od jej vydania bol jej fanúšikom piesne a prekvapilo ho, že sa nestala hitom. Gilmourova dcéra, Romany, v skladbe hrá na harfe a spieva. Mark Tranmer z The Montgolfier Brothers k skladbe poznamenal, že sa mu Gilmourova verzia páči a dodal, že „sa od originálu odlišuje, no jej duch sa zachoval“.

 Vydanie albumu 
David Gilmour oficiálne oznámil existenciu albumu Luck and Strange 24. apríla 2024. Vyšiel dňa 6. septembra a stal sa Gilmourovým tretím albumom, ktorý sa dostal na prvé miesto v rebríčku UK Albums Chart.  Jeho prvý singel, „The Piper's Call“, bol zverejnený dňa 25. apríla, druhý, „Between Two Points“, vyšiel 17. júna, tretí, „Dark and Velvet Nights“ ,bol vydaný 9. augusta. Obal albumu nafotil a navrhol Anton Corbijn. Deň pred vydaním albumu David Gilmour v miestnych novinách, ako sú napríklad Cambridge News, zverejnil texty a povzbudil fanúšikov, aby si ich vyhľadali.

 Koncertné turné 
Koncertné turné k albumu Luck and Strange začal David Gilmour dňa 27. septembra 2024. Zahŕňa také miesta ako je antické športovisko Circus Maximus v Ríme, Royal Albert Hall v Londýne, Intuit Dome a Hollywood Bowl v Los Angeles a Madison Square Garden v New Yorku. Gilmour tiež odohral dva skúšobné koncerty v Brighton Centre v Brightone, ku ktorým sa pri skladbe „Between Two Points“ pripojila aj Romany Gilmourová.

Gilmour nahradil niektorých hudobníkov vo svojej kapele na turné s tým, že chce použiť kreatívnejších hudobníkov a vyhnúť sa tak „otrockému držaniu sa pôvodných nahrávok.“ V skupine na turné účinkujú Guy Pratt na basgitare, Gentry a Greg Phillinganesovci na klávesoch, Adam Betts na bicie a Ben Worsley na gitare. Gilmour povedal, že čoskoro po dokončení turné plánuje s kapelou nahrať ďalší album.

 Zoznam skladieb 

 Výroba albumu 

 David Gilmour – gitary (všetky), klavír (1), spev (2–4, 7–9), ukulele (3), Höfner bass (3, 8), Farfisa organ (3), vokály (2-4, 6–8), klávesy (6, 9), Hammond organ (7), basová gitara (9), Leslie klavír (9), Cümbüş (8)
 Richard Wright – elektrický klavír, Hammond organ (2)
 Romany Gilmour – spev (6), vokály (2–4, 6–8), harfa (5–6)
 Gabriel Gilmour – vokály (3, 4)
 Rob Gentry – syntetizátor (1–4, 6, 9), klávesy (3, 6, 8–9), klavír (4, 6, 8–9), organ (7)
 Roger Eno – klavír (1, 9)
 Guy Pratt – basová gitara (2, 3, 6–9)
 Adam Betts – perkusie (2, 4, 6–9), djembe (3), bicie nástroje (4)
 Steve DiStanislao – bicie nástroje (2)
 Steve Gadd – bicie nástroje, perkusie (3, 6–9)
 Tom Herbert – basová gitara (4)
 Edmund Aldhous – organista a hudobná réžia v katedrále Ely
 Ely Cathedral Choir – spev
 Angel Studios Choir – spev
 Angel Studios Orchestra
Produkcia
 David Gilmour – produkcia, mixovanie, zvukový technik
 Charlie Andrew – produkcia, mixovanie, zvukový technik
 Matt Glasbey – mixovanie, zvukový technik
 Dick Beetham – mastering
 Damon Iddins – zvukový technik
 Andy Jackson – produkcia (2, 3, 7)
 Luie Stylianou – produkcia (8)
 Will Gardner – aranžmány orchestrov (2, 4, 6, 9)
 Rebríčky 
+ Umiestnenia albumu Luck and Strange Rebríček (2024) Najvyššiapozícia Australian Albums (ARIA) 6 Croatian International Albums (HDU) 1 Italian Albums (FIMI) 2 Japanese Hot Albums (Billboard Japan) 38 New Zealand Albums (RMNZ) 10 Slovak Albums (ČNS IFPI) 68 Swedish Albums (Sverigetopplistan) 8 US Top Rock & Alternative Albums (Billboard) 4

 Referencie 

 Zdroj 


Kategória:Albumy Davida Gilmoura
Kategória:Hudobné albumy z 2024